text: [{"text_idx": "#000011", "text": "A\u0301 sera pedagogiskan ha\u0301tt, gav hann okkum innlit i\u0301 si\u0301n to\u0301nleik, og si\u0301nar tankar i\u0301 sambandi vi\u00f0 to\u0301nleikin. O\u0301lavur Jakobsen sp\u00e6ldi eitt gittarstykki\u00f0, hja\u0301 Sunleifi. Her rann akustikkur, verki\u00f0 og framf\u00f8rslan saman i\u0301 eina sto\u0301rasligna eind. Halt kipp, sum ta\u00f0 var gott."}, {"text_idx": "#000013", "text": "Eg havi ikki or\u00f0 fyri hvussu fra\u0301li\u0301k O\u0301lavur og Michala eru, men sum vi\u00f0 \u00f8llum fantastiskum to\u0301nleikarum, so virka tey eitt vi\u00f0 si\u0301ni ljo\u0301\u00f0f\u00f8ri."}, {"text_idx": "#000014", "text": "Ta\u00f0 mest ho\u0301skandi ly\u0301singaror\u00f0i\u00f0, i\u00f0 eg havi til at ly\u0301sa Li\u0301v N\u00e6s og hennara to\u0301nleik, er fitt ella fittur. Serliga i\u0301 f\u00f8roysku l\u00f8gunum er ein ti\u0301li\u0301k o\u0301skuld og fittleiki, sum saman vi\u00f0 sjarmerandi r\u00f8ddini f\u00e6r meg at smelta, og ta\u00f0 tyktist at vera galdandi fyri tey flestu, sum vo\u0301ru a\u0301 konsertini. Li\u0301v sp\u00e6lir nu\u0301 saman vi\u00f0 \u00f8\u00f0rum ungum kvinnum, i\u00f0 syngja ko\u0301r og sp\u00e6la gittar vi\u00f0 henni, og hetta kl\u00e6\u00f0ir henni. Fittu sjarmerandi sangirnir go\u0301vu tiltakinum eitt ungdommiligt i\u0301skoyti, og kensluna av onkrum o\u0301spiltum."}, {"text_idx": "#000015", "text": "Kingo vi\u00f0 Niels Midjord og Lu\u0301llanum\nEg ma\u0301 vi\u00f0ganga, at ho\u0301ast eg havi veri\u00f0 serstakliga aktivur lurtari eftir f\u00f8royskum to\u0301nleiki, so havi eg onganti\u0301\u00f0 hoyrt u\u0301tga\u0301vurnar ellar konsertirnar hja\u0301 Niels Midjord vi\u00f0 Kingosangi. Eg havi sty\u0301rt uttanum, ti\u0301 eg veruliga ikki helt, ta\u00f0 vera naka\u00f0 fyri meg. Ti\u0301 var hesin parturin av tiltakinum bestemt heldur ikki tann, sum eg gleddi meg mest til. Men teir ba\u0301\u00f0ir Niels Midjord og Lu\u0301llin h\u00f8vdu ikki sungi\u00f0 no\u0301gvar reglur, a\u0301\u00f0renn eg var seldur. Hetta var naka\u00f0 so fantastiskt, erligt, hjartaligt og framum alt vakurt. Eg ma\u0301 beint u\u0301t at keypa eina fl\u00f8gu vi\u00f0 hesum."}, {"text_idx": "#000016", "text": "T\u00e6r ba\u0301\u00f0ar frailku sjo\u0301nleikarkvinnurnar Gunnva\u0301 Zachariassen og Beinta Clothier, fo\u0301ru si\u0301\u00f0an a\u0301 pallin vi\u00f0 leikinum Syndefaldet, i\u00f0 byggir a\u0301 eina s\u00f8gu hja\u0301 William Heinesen. Ein leikur, i\u00f0 t\u00e6r framf\u00f8ra a\u0301 g\u00f8tudonskum, og sum kann framf\u00f8rast i\u0301 \u00f8llum h\u00f8lum og umst\u00f8\u00f0um, og ta\u00f0 skal vera mitt inniliga ynski, at hetta kemur vi\u0301\u00f0a um. Sja\u0301lvandi skulu allir f\u00f8royingar si\u0301ggja hetta, men eisini vo\u0301ni eg, at fyrit\u00f8kur, stovnar og myndugleikar, i\u00f0 fa\u0301a u\u0301tlendskar gestir, velja at visa si\u0301num gestum hetta."}, {"text_idx": "#000018", "text": "O\u0301lavur Jakobsen hev\u00f0i til h\u00f8vi\u00f0 gj\u00f8rt eitt violinstykki\u00f0 hja\u0301 Willami Heinsen um til gittar, og frumframf\u00f8rdi hetta fyri okkum, og aftur her var ta\u00f0 undurfult, at hoyra henda fantastiska gittarleikara framf\u00f8ra i\u0301 hesum fantastisku h\u00f8lum, og eg vildi hildi, at hetta stykki\u00f0 kundi a\u0301tt eitt natu\u0301rligt pla\u0301ss aftan a\u0301 leikin i\u0301 \u00f8\u00f0rum h\u00f8pum eisini."}, {"text_idx": "#000021", "text": "Gittar og floyta i\u0301 himmalskari samanrenning\nA\u0301\u00f0renn tiltaki\u00f0 enda\u00f0i vi\u00f0 listauppbo\u00f0ss\u00f8lu, framf\u00f8rdu tey b\u00e6\u00f0i O\u0301lavur Jakobsen og Michala Petri saman. Tey sp\u00e6ldu ymisk verk fra\u0301 ymiskum ti\u0301\u00f0um og st\u00f8\u00f0um, og hetta var einki minni\u00f0 enn ein fullkomin endi, a\u0301 einum fra\u0301li\u0301kum listadegi. Tey eru so go\u0301\u00f0 hv\u00f8r s\u00e6r, men saman rann to\u0301nleikurin upp i\u0301 eina h\u00e6gri eind, ta\u00f0 var vakurt og meistarligt."}, {"text_idx": "#000022", "text": "Eg noy\u00f0ist at taka Michalu Petri fram, eg kann ikki siga anna\u00f0, enn at eg fekk ein heilt ny\u0301ggja fatan av blokkfloytuni hendan dagin. At sleppa at uppliva eitt so sto\u0301rt to\u0301nlistarligt bega\u0301vilsi, eitt ti\u0301li\u0301kt heimsnavn i\u0301 ti\u0301li\u0301kum sma\u0301um og hugnaligum k\u00f8rmum, ta\u00f0 kennist sum eitt privilegium."}, {"text_idx": "#000024", "text": "Klassiskt undirhald i\u0301 hini operaini"}, {"text_idx": "#000025", "text": "A\u0301 debutkonsertini hja\u0301 Andras Olsen vi\u0301sti basunsnillingurin, at klassiskur to\u0301nleikur kann vera \u00f8giliga undirhaldandi. Konsertin var eitt show vi\u00f0 kovboyhattum, klovnaframf\u00f8rslu og eini smakksroynd av onkrum heilt fantastiskum."}, {"text_idx": "#000026", "text": "Foreldrini Ka\u0301ri og A\u0301sa vo\u0301ru komin til Keypmannahavnar a\u0301 konsert og vo\u0301ru sera errin av soninum"}, {"text_idx": "#000028", "text": "I\u0301 skra\u0301nni, i\u00f0 vit fingu stungna i\u0301 hondina a\u0301 veg inn, skriva\u00f0i Andras millum anna\u00f0, at hann hev\u00f0i lagt seg eftir at sp\u00e6la ny\u0301ggjari to\u0301nleik hetta kv\u00f8ldi\u00f0. Hetta var ikki ti\u0301, at ta\u00f0 eru fa\u0301 sto\u0301rverk skriva\u00f0i til basun gj\u00f8gnum ti\u0301\u00f0irnar. Men heldur ti\u0301 hann vildi vi\u0301sa teir m\u00f8guleikar, i\u00f0 hann s\u00e6r i\u0301 basunto\u0301nleiki, og hvat hann \u00e6tlar s\u00e6r at fa\u0301ast vi\u00f0, nu\u0301 hann var li\u00f0ugur vi\u00f0 lesturin. Hann seg\u00f0i somulei\u00f0is, at hann hev\u00f0i hugsa\u00f0 seg sja\u0301lvan i\u0301 a\u0301sko\u00f0ararnar sta\u00f0, ta\u0301 hann leg\u00f0i skra\u0301nna. Sum a\u0301sko\u00f0ari vildi hann fegin takast av bo\u0301li, og hetta hev\u00f0i hann so roynt.."}, {"text_idx": "#000029", "text": "Konsertin var by\u0301tt upp i\u0301 tveir partar, fyrri parturin var meira si\u00f0bundin i\u0301 framf\u00f8rsluni, me\u00f0an tann seinni sp\u00e6ldi uppa\u0301 no\u0301gv fleiri streingir."}, {"text_idx": "#000030", "text": "Andras Olsen leg\u00f0i fyri vi\u00f0 einum verki\u00f0 hja\u0301 Jaques Caste\u0301re\u0300de, Sonatine for basun og klaver. Hetta verki\u00f0 var i\u0301 trimum partum, og to\u0301k veruliga a\u0301sko\u00f0aran av bo\u0301li vi\u00f0 si\u0301num sto\u0301ra fj\u00f8llbroytni. Hetta fyrsta verk var\u00f0 sp\u00e6lt av Andras Olsen a\u0301 basun og Thomas Gooseman a\u0301 klaver. Verki\u00f0 var i\u0301 trimum p\u00f8rtum. Fyrsti patur var villur og li\u0301vligur, si\u0301\u00f0an kom ein sera fri\u00f0arligur partur og seinasti parturin var festligur og li\u0301vligur a\u0301 ein bandittasligan ha\u0301tt. Andras hev\u00f0i megna\u00f0 at tiki\u00f0 meg av bo\u0301li."}, {"text_idx": "#000031", "text": "N\u00e6sta verki\u00f0 var The Bells Of Vienta, hja\u0301 Bent S\u00f8rensen. Eitt verk har vit upplivdu basunina a\u0301 ein heilt annan og meira ekstreman ha\u0301tt. Vi\u00f0 einum Harmon dempara og songr\u00f8ddini hja\u0301 Andras i\u0301gj\u00f8gnum basunina, var verki\u00f0 fyri meg meira a\u0301hugavert, enn ta\u00f0 var gott. Mi\u0301tt forvitni bleiv to\u0301 kitla\u00f0."}, {"text_idx": "#000032", "text": "Seinasta verki\u00f0 i\u0301 fyrra parti var frumframf\u00f8rsla av verkinum Apparition/Dispariation hja\u0301 Sunnleivi Rasmussen. Verki\u00f0 er skriva\u00f0 til basun og slagverk. Vi\u00f0 s\u00e6r a\u0301 slagverki\u00f0 hev\u00f0i Andras Olsen fingi\u00f0 Mathias Friis Hansen. Verki\u00f0 hev\u00f0i okkurt o\u0301fr\u00e6ttakent yvir s\u00e6r, ta\u00f0 var \u00f8giliga skiftandi vi\u00f0 sterkum kontrastum. Fra\u0301 ti\u0301 villa og o\u0301gvusliga til ta\u00f0 meira fri\u00f0arliga, men alla ti\u0301\u00f0ina var ein kensla av ro\u0301tloysi i\u0301 luftini."}, {"text_idx": "#000033", "text": "Eftir ste\u00f0gin gj\u00f8rdist konsertin i\u0301 st\u00f8rri mun eitt show enn a\u0301\u00f0renn ste\u00f0gin. Fyrst vi\u00f0 stykkinum hja\u0301 Luciano Berio, Sequenza V, i\u00f0 er eitt sera torf\u00f8rt stykki. Berio skriva\u00f0i Sequenza\u00f0ir til 13 ljo\u0301\u00f0f\u00f8ri. Sequenza V er til basun. Andras seg\u00f0i i\u0301 skra\u0301nni, at flestu to\u0301nleikarar halda, at Sequenza stykkini eru tey torf\u00f8rastu og bestu stykkini, i\u00f0 eru skriva\u00f0 til teirra ljo\u0301\u00f0f\u00f8ri, og fyri Andras var Sequenza V einki undantak."}, {"text_idx": "#000035", "text": "Me\u00f0an Andras sp\u00e6ldi hetta torf\u00f8ra stykki, framf\u00f8rdi hann somulei\u00f0isa eina klovnaframf\u00f8rslu. Her var ri\u0301kiligt av yvirskoti at ho\u0301ma og vi\u0301sti, at framf\u00f8rslur av klassiskum to\u0301nleiki kunnu vera sera festligar."}, {"text_idx": "#000036", "text": "Andras Olsen sp\u00e6ldi eina fra\u0301li\u0301ka konsert i\u0301 hini operaini."}, {"text_idx": "#000037", "text": "Si\u0301\u00f0an kom framf\u00f8rslan av 7 Musicians, i\u00f0 er eitt brot u\u0301r sto\u0301rverkinum The Investigation Of A Dog, i\u00f0 to\u0301nasmi\u00f0urin Tro\u0301ndur Bogason, Andras sja\u0301lvur, dansarinnan og koreografurin Rannva\u0301 Ka\u0301rado\u0301ttir, filmskaparin Marianna M\u00f8rk\u00f8re og ljo\u0301sma\u00f0urin Egil Hansen samstarvast um. 7 Musicians var eitt fantastiskt bland av ymsum listagreinum, i\u00f0 saman skaptu eina fra\u0301li\u0301ka heild. Hetta var ein smakksroynd, og hon smakka\u00f0i so v\u00e6l, at vit kunnu gle\u00f0a okkum til alt verki\u00f0 ver\u00f0ur li\u00f0ugt. The Investigation Of A Dong ver\u00f0ur ein dramatisk framf\u00f8rsla, i\u00f0 ver\u00f0ur umlei\u00f0 ein ti\u0301ma, ta\u0301 ta\u00f0 er heilt li\u00f0ugt. verki\u00f0 er bygt a\u0301 eina stutts\u00f8gu hja\u0301 Kafka um ein hund, i\u00f0 leitar eftir sannleikanum."}, {"text_idx": "#000038", "text": "Kovboyarar fyri basun og trompet"}, {"text_idx": "#000039", "text": "Andras enda\u00f0i vi\u00f0 at framf\u00f8ra kovboystykki\u00f0 Kit Bones & Hawk Hardon hja\u0301 Frederik H\u00f8gberg. Hetta stykki\u00f0 er ein duellur millum tveir kovboyarar a\u0301 basun og trompet. I\u0301 hesum verkinum var Anders Nyqvist vi\u00f0 a\u0301 trompet, og hesir ba\u0301\u00f0ir i\u0301 kovboyhatti gj\u00f8rdu endan a\u0301 konsertini sera stuttligan. Verki\u00f0 var krydda\u00f0 vi\u00f0 Clint Eastwood setningum sum \u201cGo ahead \u2013 make my day\u201d og \u201cThis town ain\u2019t big enough for both of us\u201d. Hetta stykki\u00f0 sp\u00e6ldu Andras og Frederik eisini, ta\u0301 teir vo\u0301ru uppi i\u0301 pro\u0301vt\u00f8ku a\u0301 The Royal Academy Of Music i\u0301 London."}, {"text_idx": "#000040", "text": "Konsertin gj\u00f8rdist ein fra\u0301li\u0301k uppliving, og um hetta umbo\u00f0ar, ta\u00f0 i\u00f0 Andras \u00e6tlar s\u00e6r at fa\u0301ast vi\u00f0, nu\u0301 hann er li\u00f0ugur a\u0301 konservatoriuminum, so hava vit f\u00f8royingar no\u0301gvar sto\u0301rar to\u0301nleikaupplivingar i\u0301 v\u00e6ntu."}]